เงินบาทเปิด 36.23 บ. จับตาประชุม BOE ขึ้นดอกเบี้ย 0.50%
ตลาดเงินบาทเปิดแตะ 36.23 บาท/ดอลลาร์ ค่อนข้างทรงตัวจากปิดตลาดเย็นวานนี้ที่ระดับ 36.25 บาท/ดอลลาร์ พร้อมติดตามประชุม BOE จะปรับขึ้นอัตราดอกเบี้ยขึ้นดอกเบี้ย 0.50%
ตลาดเงินบาทเปิดแตะ 36.23 บาท/ดอลลาร์ ค่อนข้างทรงตัวจากปิดตลาดเย็นวานนี้ที่ระดับ 36.25 บาท/ดอลลาร์ พร้อมติดตามประชุม BOE จะปรับขึ้นอัตราดอกเบี้ยขึ้นดอกเบี้ย 0.50%
4 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.23 บาท/ดอลลาร์ ค่อนข้างทรงตัวจากปิดตลาดเย็นวานนี้ที่ระดับ 36.25 บาท/ดอลลาร์ เมื่อคืนนี้สถาบันจัดการด้านอุปทานของสหรัฐ (ISM) เผยดัชนีภาคบริการออกมาดีกว่าคาด ขณะที่มีสมาชิกของธนาคารกลางสหรัฐ (เฟด) ออกมาให้ความเห็นว่า การประชุมเฟดครั้งต่อไปในเดือนก.ย. มีความเหมาะสมที่จะปรับขึ้นอัตราดอกเบี้ย 0.50% ส่งผลให้ดอลลาร์ไร้ทิศทาง ด้านภูมิภาคเช้านี้เคลื่อนไหวแบบผสมทั้งอ่อนค่าและแข็งค่า
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 36.10 – 36.30 บาท/ดอลลาร์ สำหรับปัจจัยที่
ต้องติดตามวันนี้ คือ ธนาคารกลางอังกฤษ (BoE) ประชุมนโยบายการเงินและแถลงมติอัตราดอกเบี้ย
THAI BAHT FIX 3M (3 ส.ค.) อยู่ที่ระดับ 0.38027% ส่วน THAI BAHT FIX 6M อยู่ที่ระดับ 0.71550%